[pic] | EURÓPAI BIZOTTSÁG |

Brüsszel, 2010.3.24.

COM(2010)120 végleges

2008/0246 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az Európai Unió működéséről szóló szerződés 294. cikkének (6) bekezdése alapján, a Tanácsnak

a tengeri és belvízi közlekedést igénybe vevő utasok jogairól, valamint a fogyasztóvédelmi jogszabályok alkalmazásáért felelős nemzeti hatóságok közötti együttműködésről szóló 2006/2004/EK rendelet módosításáról szóló európai parlamenti és tanácsi rendeletre vonatkozóan első olvasatban elfogadott álláspontjáról

2008/0246 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az Európai Unió működéséről szóló szerződés 294. cikkének (6) bekezdése alapján, a Tanácsnak

a tengeri és belvízi közlekedést igénybe vevő utasok jogairól, valamint a fogyasztóvédelmi jogszabályok alkalmazásáért felelős nemzeti hatóságok közötti együttműködésről szóló 2006/2004/EK rendelet módosításáról szóló európai parlamenti és tanácsi rendeletre vonatkozóan első olvasatban elfogadott álláspontjáról

1. ELŐZMÉNYEK

A javaslatnak az Európai Parlamenthez, illetve a Tanácshoz történő továbbításának időpontja (COM(2008)816 végleges – 2008/0246/COD dokumentum): | 2008. december 5. |

Az Európai Gazdasági és Szociális Bizottság véleményének időpontja: | 2009. július 16. |

Az Európai Parlament véleményének időpontja (első olvasat): | 2009. április 23. |

A Tanács állásponja elfogadásának időpontja (első olvasat): | 2010. március 11. |

2. A BIZOTTSÁG JAVASLATÁNAK CÉLJA

A Bizottság által 2008. december 4-én elfogadott javaslat célja a tengeri és belvízi közlekedést igénybe vevő utasok jogainak meghatározása a vízi személyszállítás vonzerejének növelése és az abba vetett bizalom javítása érdekében. Az új szabályok bevezetésével erősödni fog a teljes utazóközönség, különösen pedig a fogyatékkal élő és a csökkent mozgásképességű személyek védelme. A javaslat továbbá a légi és a vasúti közeledési ágazat területén már megállapítottakhoz hasonló minőségi követelményeket kíván meghatározni.

3. MEGJEGYZÉSEK A TANÁCS ÁLLÁSPONTJÁHOZ

A Bizottság úgy véli, hogy javaslatának egyes részeit a Tanács jelentős mértékben módosította.

Egyrészt a tanácsi álláspont a javaslat alkalmazási köréből ki kívánja zárni a legfeljebb 36 utast szállító, a legfeljebb háromfős személyzettel rendelkező vagy a legfeljebb 500 méteres távolságig terjedő hajóutakat kínáló hajókat. A tanácsi álláspont továbbá a kevesebb mint 300 bruttó tonna űrtartalmú, a belföldi közlekedésben üzemeltetett hajók esetében – a hatálybalépésétől számított kétéves időszakra – további átmeneti mentességet vezet be, amennyiben az utasok jogainak védelmét a nemzeti jog megfelelően biztosítja. A rendelet hatálya csak a két éjszakát meghaladó tartózkodást magában foglaló üdülési célú hajóutakra terjedne ki. Mindezek jelentősen korlátoznák a rendelet alkalmazási körét.

Másrészt a segítségnyújtásra vonatkozóan a tanácsi álláspontban rögzített egyes feltételek valamelyest korlátoznák a csökkent mozgásképességű személyek jogait, és meghatározott követelményeket támasztanának velük szemben. A tanácsi kompromisszum továbbá a járattörlés vagy késedelmes indulás esetén a várakozni kényszerülő utasokkal szemben fennálló, díjmentesen történő szálláshely-biztosítási kötelezettségre vonatkozóan újfajta megkülönböztetést tesz, elkülönítve a hajó biztonságos üzemeltetését veszélyeztető időjárási feltételek esetét (amikor az említett segítségnyújtási kötelezettség nem érvényesül) és a rendkívüli körülmények esetét (amikor ellenben teljes körű segítségnyújtási kötelezettség érvényesül). A segítségnyújtás más formái (azaz kisétkezés, étkezés és frissítő) valamennyi esetben és minden körülmények között – még a fentebb említett időjárási feltételek vagy rendkívüli körülmények esetén is – kötelezőek maradnának a szállítókra nézve, kivéve, ha a helyzetről az utast a jegyvásárláskor tájékoztatták. A tanácsi álláspont ugyanakkor a járattörlés vagy késedelmes indulás esetén biztosítandó szálláshelyre fordított költséget illetően új maximális összeget (utasonként 120 EUR) állapít meg.

Végezetül a Bizottság tudomásul veszi a Tanács azon döntését, hogy a rendeletet csak a hatálybalépését követő három év elteltével kell alkalmazni.

4. A BIZOTTSÁG RÉSZLETES MEGJEGYZÉSEI AZ EURÓPAI PARLAMENT ÁLTAL ELFOGADOTT MÓDOSÍTÁSOKHOZ

4.1. A Bizottság által elfogadott, a tanácsi álláspontban teljes egészében vagy részben szereplő európai parlamenti módosítások

- a kivételekre és különleges feltételekre vonatkozó 8. cikkel kapcsolatosan a csökkent mozgásképességű személyek biztonságának az utazás során történő biztosítására irányuló rendelkezés bevezetése (29. módosítás második része);

- a csökkent mozgásképességű személyt kísérő személlyel kapcsolatos feltételekre vonatkozó 30. módosítás;

- a javaslat megszövegezésének pontosítására és az utasok tájékoztatáshoz való jogának erősítésére irányuló 4., 32., 33., 46., 52., 63. és 64. módosítás;

- a fuvarozó által a csökkent mozgásképességű személyeknek biztosított segítségnyújtással kapcsolatos tevékenységeivel kapcsolatos számvitel elkülönítésére vonatkozó kötelezettséget törlő 36. módosítás;

- a csökkent mozgásképességű személyeknek nyújtott segítséggel kapcsolatos pontosítások bevezetése (53. módosítás első része);

- a kártérítésre vonatkozó cikkel kapcsolatos 57. módosítás.

4.2. A Bizottság által elfogadott, de a tanácsi álláspontban nem szereplő európai parlamenti módosítások

- a preambulumbekezdésekre vonatkozó pontosítás (2., 5. és 6. módosítás);

- egy olyan új preambulumbekezdés beillesztése, amely a csökkent mozgásképességű személyek vonatkozásában pontosítja a javasolt rendelet és más nemzetközi, közösségi vagy nemzeti jogszabályok kapcsolatát (3. módosítás);

- arra irányuló javaslat, hogy a Bizottság tegyen javaslatot az utasjogokra vonatkozó szabályokra az utasoknak a szárazföld és a hajóútvonalak közötti átszállóhelyein (7. módosítás);

- egy olyan új preambulumbekezdés beillesztése, amely a jövőben az összes szállítóeszközre kiterjedő horizontális jogalkotási megközelítést javasol (8. módosítás);

- a rendelet hatályára vonatkozó cikkel kapcsolatos nyelvi pontosítás (9. módosítás);

- egy olyan új bekezdés beillesztése, amelynek értelmében a városi és külvárosi közlekedési szolgáltatások kizárhatók a rendelet hatálya alól, amennyiben a rendelet céljainak elérése, valamint a rendeletben előírtakhoz hasonló mértékű utasjogok biztosítása megvalósul (10. módosítás);

- a szállítási szerződés fogalmának pontosítása (14. módosítás), a közvetítő belefoglalása az utazásszervező fogalmába (16. módosítás), valamint kiegészítés a hozzáférhető forma, az utas és a jegyár fogalmának a meghatározásával (18., 19. és 22. módosítás);

- az akadálymentesítéssel kapcsolatos tájékoztatás és a csökkent mozgásképességű személyeknek biztosított segítségnyújtás javításával összefüggő módosítás (31., 34. és 35. módosítás);

- a csökkent mozgásképességű személyeknek biztosított segítségnyújtás feltételeinek pontosításával, valamint a tájékoztatáshoz való jog erősítésével összefüggő módosítás (38. módosítás első és harmadik része, 39. módosítás, valamint a 41. módosítás első része);

- a csökkent mozgásképességű személyeknek biztosított segítségnyújtás feltételeinek meghatározása sétahajózás esetében (42. módosítás);

- pontosítás arra vonatkozóan, hogy mikor kell a szóban forgó információt harmadik félnek továbbítani (45. módosítás);

- a kerekes székekkel vagy egyéb, mozgást segítő eszközökkel összefüggő kártérítés (49. és 50. módosítás);

- a fuvarozóra vonatkozó tájékoztatási kötelezettség szigorítása az utazás során történő fennakadás esetén (51. módosítás);

- a jegy árának visszatérítése késés vagy járattötlés esetén (54. és 56. módosítás);

- a sétahajózáson részt vevők kártérítése (58. módosítás);

- A vis maior fogalmának bevezetése (60. módosítás);

- a rendelet szerinti kártérítés összegének levonása az egyéb hatályos jogszabályok szerinti kiegészítő kártérítés összegéből (61. módosítás);

- a nemzeti végrehajtási szervek kijelölése és feladata (62., 65., 66., 67. és 68. módosítás);

- a végrehajtási jelentés tartalma (69. módosítás);

- szankciótípusok (70. módosítás);

- a csökkent mozgásképességű személyek jogainak erősítése (71. és 72. módosítás).

4. 3. A Bizottság által elutasított, de a tanácsi álláspontban szereplő európai parlamenti módosítások

- a ro-ro személyhajó meghatározásának törlése (17. módosítás);

- figyelembe veendő új szempontok beillesztése arra az esetre vonatkozóan, amikor a csökkent mozgásképességű személyektől megtagadják az utazás lehetőségét (27. módosítás);

- a csökkent mozgásképességű személyek által igénybe vehető segítő állat fogalmának leszűkítése a kutyára (43., 73., 74. és 75. módosítás);

- a csökkent mozgásképességű személyeknek a segítségnyújtás igénybevételével kapcsolatos bejelentését az alvállalkozónak továbbító felek körének szűkítése (44. módosítás);

- az utasoknak biztosítandó segítségnyújtás költségének korlátozása (53. módosítás második része).

4.4. A Bizottság által elutasított, a tanácsi álláspontban sem szereplő európai parlamenti módosítások

- a csökkent mozgásképességű személyek utazási jogát érintő 1., 11., 25., 26. és 28. módosítás, valamint a 29. módosítás első része;

- a menetjegy-értékesítő meghatározásának módosítása (15. módosítás), valamint kiegészítés az érkezés, az indulás és a vis maior fogalmának meghatározásával (20., 21. és 23. módosítás);

- a kikötőt üzemeltető hatóságokra a csökkent mozgásképességű személyeknek biztosított segítségnyújtás esetén háruló felelősségről szóló új bekezdés (37. módosítás);

- a csökkent mozgásképességű személyeknek biztosított segítségnyújtás feltételeinek szigorítása (38. módosítás második része és 41. módosítás);

- a csökkent mozgásképességű személyeknek biztosított segítségnyújtással kapcsolatos képzésben részesülő alkalmazottak számának korlátozása (48. módosítás);

- a visszatérítés fizetésének feltételei a járat késése vagy törlése esetén, valamint a kártérítési kötelezettség alóli mentességre vonatkozó új bekezdés (55. és 59. módosítás).

5. KÖVETKEZTETÉS

A Bizottságot rendkívüli aggodalommal töltik el a Tanács által bevezetett, a kezdeti bizottsági javaslathoz, valamint az Európai Parlament egyes módosításaihoz képest igen nagymértékű módosítások, mivel ezek jelentősen korlátozzák a rendelettervezet alkalmazási körét, és ezáltal gyengítik az uniós utasok védelmét. A Bizottság tudomásul veszi a Tanács által egyhangúlag elfogadott álláspontot, és úgy véli, hogy helyénvaló a rendelet végleges elfogadása céljából sorra kerülő további intézményközi vita keretében konstruktív módon ambiciózusabb célkitűzések megvalósítására törekedni.